Սրբազան Հայրը մէկդի դնելով այս առթիւ պատրաստած ճառը, ներկաներուն ուղղեց սրտաբուխ խօսք մը, որուն մէջ նշեց թէ Միջին Արեւելքը այսօր կը տառապի, կ՛ողբայ ու Աշխարհի հզօրները կ՛անտեսեն զայն ու անոր չեն նայիր պէտք եղած ուշադրութեամբ, այլ զայն կ՛օգտագործեն պարզապէս քիչ մը աւելի իշխանութիւն ունենալու համար, անտեսելով այդտեղ բնակող ժողովուրդներուն մշակոյթը, հաւատքն ու կեանքը։